Basil Hiiri

Basil Hiiri () on Disneyn hahmo, joka esiintyy Basil Hiiri – Mestarietsivä -piirroselokuvassa ja sarjakuvissa. Basil Hiiri on hiirimaailman Sherlock Holmes, ja hän asuu Holmesin kellarissa Baker Street 221B:ssä. Hänen apulaisensa on tohtori Dawson ja päävihollisensa Professori Ratigan.

Basil Hiiri -sarjakuvia on ilmestynyt 57 ja lyhyitä vitsisarjoja 10. Sarjaa ovat käsikirjoittaneet Paul Halas, Tom Anderson, François Corteggiani, Evert Geradts ja Frank Jonker. Piirtäjiä ovat olleet muun muassa Giorgio Cavazzano, Xavier Vives Mateu ja espanjalaisen Comicup Studion taiteilijat. Ensimmäinen Basil-tarina oli vuonna 1986 julkaistu piirroselokuvan sarjakuvasovitus Basil Hiiri – Mestarietsivä (, François Corteggianin käsikirjoittama ja Giorgio Cavazzanon piirtämä).Inducks: Basil Hiiri -tarinat. Viitattu 21.6.2009.Inducks: Basil Hiiri -tarinat. Viitattu 21.6.2009. Tarinoita on julkaistu eniten Hollannissa (53) ja Suomessa (31) sekä eri Pohjoismaissa.Inducks: Tilastot. Viitattu 21.6.2009..

Muista Disney-sarjakuvista poiketen Basil Hiiri kumppaneineen asuu todenmukaisessa ihmisten Lontoossa. Lontoon katukuvaan on sijoitettu miniatyyrimaailma omine pankkeineen, pubeineen ja muine hiirikokoisine paikkoineen.

 Lähteet 
 Basil Hiiri Inducksissa.

 Viitteet 

Luokka:Disneyn hahmot
Luokka:Kuvitteelliset hiiret ja rotat